pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มาตรการช่วยค่าน้ำ - ไฟ เพื่อบรรเทาภาระค่าครองชีพประชาชน
วันพุธที่ 14 กรกฎาคม 2564
มาตรการช่วยค่าน้ํา - ไฟ เพื่อบรรเทาภาระค่าครองชีพประชาชน
ครม. เห็นชอบการให้ความช่วยเหลือบรรเทาภาระค่าใช้จ่ายไฟฟ้าและค่าน้ําประปาของประชาชนและธุรกิจทั่วประเทศ เป็นระยะเวลา 2 เดือน
นายอนุชา บูรพชัยศรี โฆษกประจําสํานักนายกรัฐมนตรี เผย มติคณะรัฐมนตรีเห็นชอบการให้ความช่วยเหลือบรรเทาภาระค่าใช้จ่ายไฟฟ้าและค่าน้ําประปาของประชาชนและธุรกิจทั่วประเทศ เป็นระยะเวลา 2 เดือน
1. มาตรการลดภาระค่าไฟฟ้าระหว่างเดือนก.ค.-ส.ค. 64 โดยใช้ฐานเดือนกุมภาพันธ์ ดังนี้
* บ้านอยู่อาศัยที่ใช้ไฟฟ้าไม่เกิน 150หน่วย/เดือน : ใช้ไฟฟ้าฟรี 90 หน่วยแรก
- บ้านอยู่อาศัยที่ใช้ไฟฟ้าเกิน 150หน่วย/เดือน หากน้อยกว่าหรือเท่ากับเดือน ก.พ. 64 คิดค่าไฟฟ้าตามหน่วยการใช้ไฟฟ้าจริง กรณีมากกว่าเดือนก.พ. แต่ไม่เกิน 500 หน่วย/เดือน ให้จ่ายเท่ากับเดือน ก.พ. 64 ระหว่าง 501-1,000 หน่วย/เดือน ให้จ่ายค่าไฟฟ้าเท่ากับเดือน ก.พ. 64+ 50% ของหน่วยไฟฟ้าที่เพิ่มจากเดือน ก.พ. 64 เกิน 1,000 หน่วย/เดือน ให้จ่ายค่าไฟฟ้าเท่ากับเดือน ก.พ. 64+ 70% ของหน่วยไฟฟ้าที่เพิ่มจากเดือน ก.พ. 64 โดยให้เป็นส่วนลดค่าไฟฟ้าก่อนการคํานวณภาษีมูลค่าเพิ่ม
* กิจการขนาดเล็ก(ไม่รวมส่วนราชการและรัฐวิสาหกิจ) ใช้ไฟฟ้าฟรี 100 หน่วยแรก
* กิจการขนาดกลาง ขนาดใหญ่ กิจการเฉพาะ องค์กรไม่แสวงหากําไรและการสูบน้ําเพื่อการเกษตร ยกเว้นการเรียกเก็บอัตราค่าไฟฟ้าต่ําสุด (Minimum Charge) จนถึงสิ้นเดือนธ.ค. 64 โดยให้จ่ายค่าความต้องการพลังไฟฟ้า (demand Charge) ตามกําลังไฟฟ้าที่ใช้จ่ายจริง
2. มาตรการลดภาระค่าน้ําประปาลงร้อยละ 10 เฉพาะบ้านที่อยู่อาศัยและกิจการขนาดเล็ก (ไม่รวมส่วนราชการและรัฐวิสาหกิจ) ระยะเวลา 2 เดือน (ส.ค.-ก.ย. 64)
ทั้งนี้ กรอบวงเงินสําหรับมาตรการลดค่าน้ํา-ค่าไฟฟ้า ให้กฟน. กฟภ. กปน. และกปภ. ขอรับสนับสนุนภายใต้กรอบวงเงินรวมไม่เกิน 12,000 ล้านบาท
“ในส่วนมาตรการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชนนั้น ได้มีประกาศให้สถานศึกษาภาครัฐพิจารณาให้ความช่วยเหลือในการให้ส่วนลดเงินบํารุงการศึกษา ค่าธรรมเนียมการศึกษา ค่าธรรมเนียมการเรียน และค่าธรรมเนียมอื่นๆ ในภาคเรียนที่ 1 ปีการศึกษา 2564 เป็นกรณีพิเศษ ซึ่งวันนี้ ครม.ให้กระทรวงศึกษาธิการและกระทรวงการอุดมศึกษา วิทยาศาสตร์ วิจัยและนวตกรรม หารือกับสถานศึกษาในสังกัดเพื่อแนวทางการลดค่าใช้จ่ายด้านการศึกษาในภาคเรียนที่ 1 ปีการศึกษา 2564 เป็นกรณีพิเศษ พร้อมให้ทําข้อเสนอโครงการในลักษณะรัฐร่วมสมบทภาระส่วนลดให้แก่สถานศึกษาบางส่วนเพื่อเสนอให้ครม. พิจารณาภายใน 1 สัปดาห์ รวมทั้งให้ร่วมกับกระทรวงการคลังและธนาคารแห่งประเทศไทยพิจารณาแนวทางทางการเงินเพื่อช่วยเหลือสถานศึกษาภาคเอกชนที่ประสบปัญหาทางการเงินที่เหมาะสมด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-การประชุมทวิภาคีระหว่างประเทศไทย - ฟิลิปปินส์ ว่าด้วยความร่วมมือในการสืบสวนสอบสวนอาชญากรรมข้ามชาติคดีค้ามนุษย์
วันจันทร์ที่ 25 กรกฎาคม 2565
การประชุมทวิภาคีระหว่างประเทศไทย - ฟิลิปปินส์ ว่าด้วยความร่วมมือในการสืบสวนสอบสวนอาชญากรรมข้ามชาติคดีค้ามนุษย์
การประชุมทวิภาคีระหว่างประเทศไทย - ฟิลิปปินส์ ว่าด้วยความร่วมมือในการสืบสวนสอบสวนอาชญากรรมข้ามชาติคดีค้ามนุษย์
ในวันจันทร์ที่ ๒๕ กรกฎาคม ๒๕๖๕ เวลา ๐๘.๓๐ น. พันตํารวจโท ประวุธ วงศ์สีนิล รองปลัดกระทรวงยุติธรรม เป็นประธานเปิด “การประชุมทวิภาคีระหว่างประเทศไทย - ฟิลิปปินส์ ด้วยความร่วมมือในการสืบสวนสอบสวนอาชญากรรมข้ามชาติคดีค้ามนุษย์” โดยมีพลตํารวจเอก ธรรมศักดิ์ วิชชาระยะ เลขาธิการนายกรัฐมนตรีฝ่ายการเมือง ทําหน้าที่หัวคณะผู้แทนไทย พร้อมด้วยผู้แทนจากหน่วยงานที่เกี่ยวข้องฝ่ายไทย ได้แก่ กระทรวงยุติธรรม สํานักงานตํารวจแห่งชาติ กระทรวงการพัฒนาสังคมและความมั่นคงของมนุษย์ สํานักงานอัยการสูงสุด กระทรวงแรงงาน และกระทรวงการต่างประเทศ ร่วมกับผู้แทนฝ่ายฟิลิปปินส์ ได้แก่ กระทรวงยุติธรรมฟิลิปปินส์ สํานักงานตํารวจแห่งชาติฟิลิปปินส์ สภาหน่วยงานเพื่อต่อต้านการค้ามนุษย์ (IACAT) กระทรวงการต่างประเทศฟิลิปปินส์ ตลอดจนผู้แทนโครงการ ASEAN - ACT ประจําประเทศไทย และฟิลิปปินส์เข้าร่วม ณ ห้องประชุมกระทรวงยุติธรรม ๑๐ - ๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกล (Video Conference)
ทั้งนี้ ผู้แทนของทั้งสองฝ่ายได้ร่วมหารือและแลกเปลี่ยนในประเด็น อาทิ สถานการณ์การค้ามนุษย์ของประเทศไทยและสาธารณรัฐฟิลิปปินส์ ขั้นตอนการสอบสวน การดําเนินคดี กลไกการส่งต่อแห่งชาติ และการแลกเปลี่ยนข้อมูล วิธีการ ระเบียบวิธี การแสวงหาข้อเท็จจริงด้านพฤติการณ์แห่งคดี ปฏิบัติการการให้ความช่วยเหลือและส่งกลับบุคคลสัญชาติไทย และแนวทางสําหรับบุคคลสัญชาติอื่น กลไกการแลกเปลี่ยนข้อมูล การระบุผู้ประสานงานหลัก กลไกการแลกเปลี่ยนข้อมูล และการระบุผู้ประสานงานหลัก เป็นต้น
นอกจากนี้ ที่ประชุมฯ ยังได้เห็นพ้องที่จะจัดให้มีการประชุมกลุ่มย่อยกับหน่วยงานเฉพาะกิจเพื่อหารือในรายละเอียด เช่น กฎหมายที่เกี่ยวข้องกับการค้ามนุษย์ กลไกการส่งต่อระหว่างประเทศ การแลกเปลี่ยนข้อมูลด้านการปราบปรามการค้ามนุษย์ ฯลฯ ซึ่งจะเป็นโอกาสอันดีที่จะยกระดับความร่วมมือด้านการต่อต้านการค้ามนุษย์ระหว่างประเทศไทย - ฟิลิปปินส์ ให้มีความมั่นคง มีประสิทธิภาพ และยั่งยืน
รัฐบาลไทย-ข่าวทำเนียบรัฐบาล-องคมนตรี รับมอบเงินบริจาค และอุปกรณ์ทางการแพทย์ สนับสนุนงานมูลนิธิโรงพยาบาลสมเด็จพระยุพราช
วันศุกร์ที่ 30 กรกฎาคม 2564
องคมนตรี รับมอบเงินบริจาค และอุปกรณ์ทางการแพทย์ สนับสนุนงานมูลนิธิโรงพยาบาลสมเด็จพระยุพราช
องคมนตรี รับมอบเงินบริจาค 2 ล้านบาท น้อมถวายเป็นพระราชกุศลเนื่องในโอกาสวันเฉลิมพระชนมพรรษา 28 กรกฎาคม 2564 และรับมอบเครื่องให้อากาศผสมออกซิเจนด้วยอัตราไหลสูง เครื่องฆ่าเชื้อฟอกอากาศ เพื่อนําไปใช้ดูแลรักษาผู้ป่วยโรคโควิด 19 ในห้องไอซียู
องคมนตรี รับมอบเงินบริจาค 2 ล้านบาท น้อมถวายเป็นพระราชกุศลเนื่องในโอกาสวันเฉลิมพระชนมพรรษา28 กรกฎาคม 2564 และรับมอบเครื่องให้อากาศผสมออกซิเจนด้วยอัตราไหลสูง เครื่องฆ่าเชื้อฟอกอากาศ เพื่อนําไปใช้ดูแลรักษาผู้ป่วยโรคโควิด 19 ในห้องไอซียู
วันนี้ (30 กรกฎาคม2564) ที่สํานักงานมูลนิธิโรงพยาบาลสมเด็จพระยุพราช จ.นนทบุรีศาสตราจารย์เกียรติคุณ นายแพทย์เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราชพร้อมด้วยนายแพทย์จักรธรรม ธรรมศักดิ์ กรรมการและเลขาธิการมูลนิธิฯ รับมอบเงินบริจาคจํานวน 2 ล้านบาท จากนายสมพงษ์ ปรีเปรม ผู้ว่าการไฟฟ้าส่วนภูมิภาค และคณะ เพื่อน้อมถวายเป็นพระราชกุศลเนื่องในโอกาสวันเฉลิมพระชนมพรรษา28 กรกฎาคม 2564 และสนับสนุนกิจกรรมมูลนิธิโรงพยาบาลสมเด็จพระยุพราช นอกจากนี้ นายณัฎฐรัชช์ พรธาดาวิทย์ กรรมการผู้จัดการบริษัท ทองขาว จํากัด และประธานกองทุนจิตอาสา ทองขาว 9 พอเพียง ได้มอบเครื่องให้อากาศผสมออกซิเจนด้วยอัตราการไหลสูง จํานวน 3 เครื่อง และเครื่องฆ่าเชื้อฟอกอากาศทั้งในอากาศและพื้นผิวสัมผัส และเพิ่มออกซิเจนในอากาศ จํานวน 6 เครื่อง รวมมูลค่า 859,400 บาทให้กับโรงพยาบาลสมเด็จพระยุพราชนําไปใช้ดูแลรักษาผู้ป่วยโรคโควิด 19 ในห้องไอซียู
ขอขอบคุณผู้มีจิตศรัทธาทั้ง 2 คณะ ที่ให้สนับสนุนการดําเนินงานมูลนิธิโรงพยาบาลสมเด็จพระยุพราช และโรงพยาบาลสมเด็จพระยุพราชทั้ง 21 แห่งทั่วประเทศ เพื่อให้ประชาชนในพื้นที่ชนบทห่างไกล ให้เข้าถึงบริการระบบสาธารณสุขที่มีคุณภาพ
******************************* 30 กรกฎาคม 2564
*********************************
รัฐบาลไทย-ข่าวทำเนียบรัฐบาล-นายกฯ พร้อมสนับสนุนข้อเสนอภาคประชาชน ส่งเสริมผู้หญิงในงานด้านสันติภาพและความมั่นคง มุ่งลดความรุนแรงในจังหวัดชายแดนใต้
วันอาทิตย์ที่ 27 กุมภาพันธ์ 2565
นายกฯ พร้อมสนับสนุนข้อเสนอภาคประชาชน ส่งเสริมผู้หญิงในงานด้านสันติภาพและความมั่นคง มุ่งลดความรุนแรงในจังหวัดชายแดนใต้
นายกฯ พร้อมสนับสนุนข้อเสนอภาคประชาชน ส่งเสริมผู้หญิงในงานด้านสันติภาพและความมั่นคง มุ่งลดความรุนแรงในจังหวัดชายแดนใต้
วันที่ 27 ก.พ. 65 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า นายกรัฐมนตรี พล.อ.ประยุทธ์ จันทร์โอชา รับทราบและพร้อมสนับสนุนข้อคิดเห็นจากเวทีการประชุมเรื่อง “ผู้หญิง สันติภาพ และความมั่นคง (Women Peace and Security) เพื่อการพัฒนาแผนระดับชาติ” จัดโดยสถาบันวิจัยความขัดแย้งและความหลากหลาย มหาวิทยาลัยสงขลานครินทร์ วิทยาเขตปัตตานี เมื่อวันศุกร์ที่ 26 ก.พ. ที่ต้องการให้ภาครัฐส่งเสริมบทบาทและโอกาสของผู้หญิงในงานด้านสันติภาพและความมั่นคง ซึ่งครอบคลุมประเด็นการป้องกันความรุนแรงต่อสตรีและเด็กในทุกรูปแบบ ความเสมอภาคทางเพศ การส่งเสริมอาชีพ และการมีส่วนร่วมของผู้หญิงในระดับตัดสินใจ เป็นต้น ทั้งนี้ ข้อเสนอดังกล่าว สอดคล้องกับมาตรการภายใต้ร่างยุทธศาสตร์การพัฒนาสตรีจังหวัดชายแดนภาคใต้ พ.ศ. 2564-2570 ขณะเดียวกัน การพูดคุยเพื่อสันติสุขกับกลุ่ม BRN ในโอกาสต่อไป ก็จะหยิบประเด็นการลดความรุนแรงต่อเด็กและสตรีเข้าพูดคุยด้วย ตามนโยบายของนายกรัฐมนตรี
ศูนย์อํานวยการบริหารจัดการจังหวัดชายแดนภาคใต้ (ศอ.บต.) ได้ยกร่างแผนยุทธศาสตร์การพัฒนาสตรีฯ ซึ่งมีแนวทางส่งเสริมและสนับสนุนให้ผู้หญิงมีส่วนร่วมในกระบวนการสร้างสันติภาพ อาทิ 1) กําหนดมาตรการที่จําเป็นในการให้ความคุ้มครองผู้หญิงและเด็กในพื้นที่ที่ขัดแย้งในจังหวัดใช้แดนภาคใต้ 2) สร้างผู้นําหญิงเพื่อเป็นกลไกแก้ไขความขัดแย้งในระดับชุมชนและสังคม และ 3) ให้มีตัวแทนผู้หญิงในกระบวนการสร้างสันติภาพเพื่อนําเสนอปัญหาของผู้หญิงในทุกระดับ ขณะเดียวกัน ยังได้กําหนดมาตรการเพื่อเพิ่มโอกาสผู้หญิงในการมีส่วนร่วมในการตัดสินใจระดับนโยบายด้วย อาทิ 1) กําหนดให้มีสัดส่วนของผู้หญิงในการเข้าร่วมเป็นคณะกรรมการ/คณะทํางาน/ที่ปรึกษาคณะทํางานชุดต่าง ๆ ที่แต่งตั้งโดยรัฐ 2) เพิ่มจํานวนผู้หญิงในการเขียนกฎหมายการกําหนดนโยบายหรือการพิจารณาคดีที่เกี่ยวข้องกับผู้หญิง เป็นต้น
“นายกรัฐมนตรีเชื่อมั่นในศักยภาพของผู้หญิงในการขับเคลื่อนให้เกิดสันติภาพและการพัฒนาในพื้นที่จังหวัดชายแดนใต้ ซึ่งแผนการส่งเสริมบทบาทสตรีของ ศอ.บต. ประกอบกับการมีส่วนร่วมของภาคส่วนต่าง ๆ จะเป็นกลไกสําคัญสู่เป้าหมายดังกล่าว ควบคู่ไปกับการพูดคุยเพื่อสันติสุขจังหวัดชายแดนใต้กับคณะผู้แทนกลุ่ม BRN โดยฝ่ายไทยมี พล.อ.วัลลภ รักเสนาะ เป็นหัวหน้าคณะ ซึ่งในครั้งหน้าจะมีการนําประเด็นที่ภาคประชาชนและภาคส่วนต่าง ๆ เสนอแนะถึงแนวทางการลดความรุนแรงทุกรูปแบบ โดยเฉพาะการลดความรุนแรงต่อเด็กและสตรี การลดความรุนแรงต่อพื้นที่สาธารณะ และลดความรุนแรงต่อพื้นที่เศรษฐกิจ เข้าสู่การพูดคุยด้วย” รองโฆษกฯ กล่าว
รัฐบาลไทย-ข่าวทำเนียบรัฐบาล-นายกฯ ลงนามในคำสั่งมอบสัญชาติไทยโค้ชเช และขอบคุณทุกส่วนที่เกี่ยวข้องกับข่าวดี WADA ปลดล็อกไทยแล้ว
วันศุกร์ที่ 4 กุมภาพันธ์ 2565
นายกฯ ลงนามในคําสั่งมอบสัญชาติไทยโค้ชเช และขอบคุณทุกส่วนที่เกี่ยวข้องกับข่าวดี WADA ปลดล็อกไทยแล้ว
นายกฯ ลงนามในคําสั่งมอบสัญชาติไทยโค้ชเช และขอบคุณทุกส่วนที่เกี่ยวข้องกับข่าวดี WADA ปลดล็อกไทยแล้ว
วันที่ 4 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ลงนามในคําสั่งมอบสัญชาติไทยเพิ่มเติมประจําปีตามวาระ ส่งผลให้ นายชเว ยอง ซอก หรือโค้ชเช หัวหน้าผู้ฝึกสอนนักกีฬาเทควันโดทีมชาติไทย ได้รับสัญชาติไทยตามร้องขอ
นายธนกรฯ กล่าวว่า โค้ชเช หรือ ชื่อไทย "ชัชชัย ชเว" เป็นบุคคลที่ทําคุณประโยชน์กับวงการกีฬาเทควันโดทีมชาติไทยมาอย่างยาวนาน เป็นผู้อยู่เบื้องหลังของนักกีฬาเทควันโดหลายคนในโอลิมปิกเกมส์ ตั้งแต่ ปี 2547 เหรียญทองแดงโอลิมปิก ที่เอเธนส์ ประเทศกรีซ จาก เยาวภา บุรพลชัย ปี 2551 เหรียญเงินโอลิมปิก ที่ปักกิ่ง ประเทศสาธารณรัฐประชาชนจีน จาก บุตรี เผือดผ่อง ปี 2555 เหรียญทองแดงโอลิมปิก ที่ลอนดอน ประเทศอังกฤษ จาก ชนาธิป ซ้อนขํา และปี 2564 เหรียญทองโอลิมปิก ที่โตเกียว ประเทศญี่ปุ่น จาก พาณิภัค วงศ์พัฒนกิจ
นายกรัฐมนตรี ร่วมยินดีกับโค้ชเช ที่ได้รับสัญชาติไทยเป็นที่เรียบร้อย ชื่นชมการทํางานที่โค้ชเชทุ่มเทให้วงการกีฬาไทยตลอดมา ขอขอบคุณที่โค้ชเชรักประเทศไทย อยากได้สัญชาติไทย และขอเป็นกําลังใจให้ โค้ชเช ทําหน้าที่ให้กับทีมนักกีฬาไทยอย่างเต็มภาคภูมิ นําชัยชนะในการแข่งขันกีฬาครั้งต่อๆ ไป เพื่อเป็นขวัญและกําลังใจให้กับแฟนกีฬาชาวไทย
ในโอกาสนี้ นายธนกรฯ กล่าวถึงอีกข่าวดีของวงการกีฬาไทย ซึ่งองค์กรต่อต้านการใช้สารต้องห้ามโลก (World Anti-Doping Agency: WADA) ได้ปลดไทยออกจากรายชื่อผู้ที่ไม่ปฏิบัติตามกฎของ WADA โดยมีผลทันที ซึ่งจะทําให้นักกีฬาไทยที่เข้าร่วมการแข่งขันรายการที่ WADA และคณะกรรมการโอลิมปิกสากลเป็นผู้ดูแลสามารถชักธงชาติ เพลงชาติของประเทศตนเองในการแข่งขันได้
“นายกรัฐมนตรีขอบคุณหน่วยงานที่เกี่ยวข้องที่ร่วมแก้ไขปัญหาจนสําเร็จลุล่วง นับเป็นข่าวดีแก่วงการกีฬาไทย ซึ่งการปลดชื่อไทยครั้งนี้ ส่งผลสําคัญคือไทยจะมีสิทธิเสนอตัวเป็นเจ้าภาพการจัดการแข่งขันกีฬา ซึ่งจะเป็นโอกาสในอุตสาหกรรมการกีฬาและการท่องเที่ยว ส่งผลถึงการฟื้นตัวทางเศรษฐกิจของไทยในอนาคต รวมทั้ง การปลดล็อคเรื่องการชักธงชาติไทยในการแข่งขันกีฬาระดับนานาชาติจะส่งผลถึงกําลังใจของแฟนกีฬาชาวไทยด้วย” นายธนกรฯ กล่าว
รัฐบาลไทย-ข่าวทำเนียบรัฐบาล-“ศูนย์วัฒนธรรมอาเซียน” กลับมาเปิดให้บริการตั้งแต่วันที่ 22 มิ.ย.นี้ หลังกรุงเทพมหานครมีมาตรการผ่อนคลายให้ศูนย์การเรียนรู้เปิดให้บริการได้
วันจันทร์ที่ 28 มิถุนายน 2564
“ศูนย์วัฒนธรรมอาเซียน” กลับมาเปิดให้บริการตั้งแต่วันที่ 22 มิ.ย.นี้ หลังกรุงเทพมหานครมีมาตรการผ่อนคลายให้ศูนย์การเรียนรู้เปิดให้บริการได้
“ศูนย์วัฒนธรรมอาเซียน” กลับมาเปิดให้บริการตั้งแต่วันที่ 22 มิ.ย.นี้ หลังกรุงเทพมหานครมีมาตรการผ่อนคลายให้ศูนย์การเรียนรู้เปิดให้บริการได้
“ศูนย์วัฒนธรรมอาเซียน” กลับมาเปิดให้บริการตั้งแต่วันที่ 22 มิ.ย.นี้ หลังกรุงเทพมหานครมีมาตรการผ่อนคลายให้ศูนย์การเรียนรู้เปิดให้บริการได้
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กรุงเทพมหานคร ได้มีประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 33) ได้ประกาศให้ศูนย์การเรียนรู้สามารถเปิดดําเนินการได้ ภายใต้มาตรการเฝ้าระวัง ป้องกันการแพร่ระบาดโรคติดเชื้อไวรัสโคโรนา 2019 (โควิด-19) ดังนั้น “ศูนย์วัฒนธรรมอาเซียน” กระทรวงวัฒนธรรม ที่อยู่ชั้น 3 หอศิลป์ร่วมสมัยราชดําเนิน กรุงเทพฯ ขณะนี้เปิดให้บริการแล้วตั้งแต่วันที่ 22 มิ.ย. 2564 โดยเปิดให้บริการนิทรรศการถาวรทั้งหมด 6 โซน ได้แก่ เราอยู่ร่วมกัน ผูกพันหนึ่งเดียว เที่ยวไปในอาเซียน เยี่ยมเยียนครัวริมทาง เรียนรู้กลางสวน และชวนกันสร้างสรรค์ ให้ประชาชนได้เปิดประสบการณ์ด้านวัฒนธรรมธรรมอาเซียนผ่านเทคโนโลยีการนําเสนอที่ทันสมัย ผู้ชมจะได้เยี่ยมชมสถานที่สําคัญของประเทศสมาชิกอาเซียนทั้ง 10 ประเทศ ผ่านประตูอยู่สบายอาเซียน ทดลองสวมใส่ชุดประจําชาติอาเซียนและถ่ายภาพที่ระลึกกับฉากหลังสถานที่สําคัญของแต่ละประเทศ รวมถึงเรียนรู้การปรุงอาหารจากพ่อครัวแม่ครัวอาเซียนที่มาสร้างเมนูอาหารยอดนิยมของแต่ละประเทศ รวมทั้งเปิดพื้นที่เป็น Working space ในบรรยากาศสวนสําหรับการค้นคว้าหาข้อมูลอาเซียน
รัฐมนตรีว่าการกระทรวงวัฒนธรรม กล่าวอีกว่า ขณะเดียวกันช่วงเดือน ก.ค. - ธ.ค.2564 ศูนย์วัฒนธรรมอาเซียนจะจัดนิทรรศการและกิจกรรมพิเศษอื่นๆเพิ่มเติมอีกด้วย โดยติดตามข้อมูลข่าวสารและสาระน่ารู้ด้านวัฒนธรรมอาเซียน รวมทั้งการเล่นเกมตอบคําถามชิงรางวัลผ่าน Facebook Fanpage และ Instagram ศูนย์วัฒนธรรมอาเซียน ซึ่งประชาชนที่ไม่สามารถมาชมนิทรรศการได้ ศูนย์วัฒนธรรมอาเซียนอยู่ระหว่างการจัดทํา Virtual tour และวีดิทัศน์นําชมศูนย์ฯ เพื่อเผยแพร่ในช่องทางออนไลน์โดยรับชมได้ในเร็วๆนี้ ทั้งนี้ ศูนย์วัฒนธรรมอาเซียน เปิดให้บริการทุกวันอังคาร-วันอาทิตย์ (ปิดวันจันทร์และวันหยุดนักขัตฤกษ์) ตั้งแต่เวลา 10.00 - 17.00 น. โดยปฏิบัติตามมาตรการของกระทรวงสาธารณสุขและประกาศของคณะกรรมการโรคติดต่อกรุงเทพมหานครอย่างเคร่งครัดเพื่อป้องกันการแพร่ระบาดของโรคโควิด-19
รัฐบาลไทย-ข่าวทำเนียบรัฐบาล-ครม.เห็นชอบให้ไทยเข้าเป็นสมาชิก FATF เพิ่มบทบาทการป้องกันปราบปรามการฟอกเงิน เสริมภาพลักษณ์ความน่าเชื่อถือการค้าการลงทุน
วันอังคารที่ 15 มีนาคม 2565
ครม.เห็นชอบให้ไทยเข้าเป็นสมาชิก FATF เพิ่มบทบาทการป้องกันปราบปรามการฟอกเงิน เสริมภาพลักษณ์ความน่าเชื่อถือการค้าการลงทุน
ครม.เห็นชอบให้ไทยเข้าเป็นสมาชิก FATF เพิ่มบทบาทการป้องกันปราบปรามการฟอกเงิน เสริมภาพลักษณ์ความน่าเชื่อถือการค้าการลงทุน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 มีนาคม 2565 ว่า ครม.เห็นชอบให้ไทยสมัครเข้าเป็นสมาชิกของคณะทํางานเฉพาะกิจเพื่อดําเนินมาตรการทางการเงิน (Financial Action Task Force: FATF) ตามที่สํานักงานป้องกันและปราบปรามการฟอกเงินเสนอ ซึ่งคณะทํางานเฉพาะกิจ FATF นี้ เป็นองค์กรความร่วมมือระหว่างรัฐบาล จัดตั้งขึ้นโดยที่ประชุมสุดยอดกลุ่มประเทศ G7 ในปี 2532 ปัจจุบันมีสมาชิก 39 ราย และมีเครือข่ายความร่วมมือ 9 แห่ง ในทุกภูมิภาคของโลก โดยทําหน้าที่ส่งเสริมและติดตามความคืบหน้าการปฏิบัติตามมาตรฐานสากลด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย (Anti-Money Laundering and Combating Financing of Terrorism: AML/CFT)
การสมัครเข้าเป็นสมาชิกของไทยในครั้งนี้ มีวัตถุประสงค์เพื่อผลักดันการปฏิบัติตามมาตรฐานสากลด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย (AML/CFT) และเพิ่มประสิทธิผลในการป้องกันและปราบปรามอาชญากรรมที่เกี่ยวกับการฟอกเงิน การสนับสนุนทางการเงินแก่การก่อการร้ายและการแพร่ขยายอาวุธที่มีอํานาจทําลายล้างสูง รวมถึงการรักษาเสถียรภาพระบบการเงินระหว่างประเทศ สําหรับกรอบระยะเวลาดําเนินการหลังจากไทยมีหนังสือแสดงเจตจํานงในการสมัครเข้าเป็นสมาชิก FATF ภายในเดือนมีนาคม 2565 แล้ว ที่ประชุมใหญ่ FATF จะพิจารณาข้อมูล เช่น ขนาด GDP ขนาดภาคธุรกิจ ขนาดประชากร อิทธิพลต่อระบบการเงินโลก และจะพิจารณาเดินทางเยือนไทยเพื่อประเมิน และภายในปี 2566 หากผลการเยือนเป็นที่น่าพอใจ ที่ประชุมใหญ่ FATF จะพิจารณาเชิญประเทศไทยเข้าร่วมการประชุม FATF ในฐานะผู้สังเกตการณ์เป็นเวลา 3 ปี แล้วจะทําการประเมินเพื่อพิจารณารอบสุดท้ายในการให้สมาชิกภาพกับไทยต่อไป
“การเข้าเป็นสมาชิก FATF ของไทย จะเพิ่มบทบาทการทํางานด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย (AML/CFT) ในเวทีระหว่างประเทศ และส่งเสริมภาพลักษณ์ที่ดีในฐานะประเทศที่มีการดําเนินงานตามมาตรฐานสากล ซึ่งจะเพิ่มความน่าเชื่อถือด้านการค้าการลงทุนระหว่างประเทศ อันจะนําไปสูความร่วมมือระหว่างประเทศต่อไปในอนาคต” นางสาวรัชดากล่าว
--------------------------
รัฐบาลไทย-ข่าวทำเนียบรัฐบาล-ผลการดำเนินงานโครงการราชทัณฑ์ปันสุข ทำความ ดี เพื่อชาติ ศาสน์ กษัตริย์ ระยะที่ 2
วันพฤหัสบดีที่ 4 สิงหาคม 2565
ผลการดําเนินงานโครงการราชทัณฑ์ปันสุข ทําความ ดี เพื่อชาติ ศาสน์ กษัตริย์ ระยะที่ 2
...
รัฐบาลไทย-ข่าวทำเนียบรัฐบาล-โฆษกรัฐบาล ขอกลุ่มเห็นต่างทางการเมือง สร้างบรรยากาศที่ดีสร้างความเชื่อมั่นให้นักท่องเที่ยวที่เดินทางมาประเทศไทยภายใต้โครงการ Phuket Sandbox
วันอาทิตย์ที่ 25 กรกฎาคม 2564
โฆษกรัฐบาล ขอกลุ่มเห็นต่างทางการเมือง สร้างบรรยากาศที่ดีสร้างความเชื่อมั่นให้นักท่องเที่ยวที่เดินทางมาประเทศไทยภายใต้โครงการ Phuket Sandbox
โฆษกรัฐบาล ขอกลุ่มเห็นต่างทางการเมือง สร้างบรรยากาศที่ดีสร้างความเชื่อมั่นให้นักท่องเที่ยวที่เดินทางมาประเทศไทยภายใต้โครงการ Phuket Sandbox
นายอนุชา บูรพชัยศรี โฆษกประจําสํานักนายกรัฐมนตรี กล่าวถึงกรณีที่มีกลุ่มคณะราษฎรภูเก็ต และกลุ่มภูเก็ตปลดแอก ได้จัดชุมนุมขบวนคาร์ม็อบ ที่จังหวัดภูเก็ตเพื่อยื่นหนังสือถึงพล.อ.ประยุทธ์ จันทร์โอชา นายกรัฐมนตรี ผ่านผู้ว่าราชการจังหวัดภูเก็ต อีกทั้งได้มีเหตุเผชิญหน้ากันระหว่างผู้ชุมนุมและประชาชนในพื้นที่ภูเก็ตด้วย โดยกลุ่มผู้ชุมนุมได้เรียกร้องให้รัฐบาลฉีดวัคซีนไฟเซอร์ (Pfizer) ให้กับแพทย์และพยาบาลนั้น ในเรื่องนี้ นายอนุชา กล่าวว่าทางกระทรวงสาธารณสุข ได้ชี้แจงยืนยันแล้วว่า วัคซีนไฟเซอร์ที่จะเข้ามาในเดือน ก.ค. นี้ จะนํามาใช้เพื่อฉีดกระตุ้นเป็นเข็มที่ 3 ให้กับบุคลากรทางการแพทย์เป็นกลุ่มแรกก่อนอยู่แล้ว โดยเบื้องต้นได้เตรียมฉีดให้บุคลากรทางการแพทย์ไม่น้อยกว่า 5 แสนคน นอกจากนี้ วัคซีนไฟเซอร์จะได้กระจายไปยังประชาชนกลุ่มเสี่ยง และพื้นที่เสี่ยง โดยจะมีคณะทํางานจากทุกภาคส่วนร่วมพิจารณาดําเนินการจัดสรรวัคซีนในล็อตนี้อย่างเป็นระบบ อีกทั้งพร้อมยืนยันว่าไม่มีการบังคับฉีดกระตุ้นเข็มที่ 3 เป็นแอสตร้าเซนเนก้า (AstraZeneca) ในบุคลากรทางการแพทย์ ที่ฉีดซิโนแวคมาแล้ว 2 เข็มแต่อย่างใด
นอกจากนี้ ข้อเรียกร้องของกลุ่มผู้ชุมนุมในเรื่องการนําเข้าวัคซีน mRNA ที่มีประสิทธิภาพ และหลากหลาย ให้แก่บุคลากรทางการแพทย์ และประชาชนทุก ๆ คนอย่างเท่าเทียมกันนั้น นายอนุชายืนยันว่า กรมควบคุมโรค กระทรวงสาธารณสุขได้ลงนามกับผู้แทนบริษัท ไฟเซอร์ (ประเทศไทย) จํากัดและไบออนเทค ในการจัดซื้อวัคซีนไฟเซอร์ ซึ่งเป็นวัคซีนชนิด mRNA จํานวน 20 ล้านโดส ซึ่งจะมีการจัดส่งในไตรมาสที่ 4 ของปี 2564 นี้และการทําข้อตกลงเพื่อจัดหาวัคซีนไฟเซอร์ในครั้งนี้ จะทําให้ไทยมีวัคซีนโควิด-19 กระจายให้ประชาชนเกือบครบทุกชนิด ทั้งในส่วนของ mRNA ของไฟเซอร์ และโมเดอร์นา, ชนิดเชื้อตาย ของซิโนแวคและซิโนฟาร์ม, ชนิดไวรัลเวกเตอร์ ของแอสตร้าเซนเนก้า และล่าสุดองค์การเภสัชอยู่ระหว่างการเจรจากับผู้ผลิตวัคซีนชนิดโปรตีนซับยูนิต ซึ่งคาดว่าจะนําเข้ามาเพื่อฉีดให้กับประชาชนได้ในช่วงต้นปี 2565 และจะทําให้ไทยมีวัคซีนโควิด-19 หลากหลายเทคโนโลยีที่มีการผลิตอยู่ในปัจจุบัน
นานอนุชา กล่าวอีกว่า จากที่รัฐบาลได้เดินหน้า Phuket Sandbox เปิดรับนักท่องเที่ยวต่างชาติตั้งแต่วันที่ 1 ก.ค. เป็นต้นมา มีจํานวนนักท่องเที่ยวสะสมที่เดินทางเข้ามาภูเก็ตเกือบหนึ่งหมื่นคนแล้ว โดยเดินทางเข้ามาทางเครื่องบินมากกว่า 100 เที่ยวบิน และทราบว่าหลายสายการบินได้แจ้งความประสงค์ที่จะขยายความถี่ของเที่ยวบินต่อสัปดาห์ให้มากขึ้นอีกด้วย ทั้งนี้ ในส่วนของมาตรการการควบคุมการแพร่ระบาดของเชื้อไวรัสโควิด-19 ของจังหวัดภูเก็ตก็ยังสามารถดําเนินการได้อย่างมีประสิทธิภาพ
รัฐบาลไทย-ข่าวทำเนียบรัฐบาล-ปลัด สธ. กำชับสถานบริการสาธารณสุข 37 จังหวัดเฝ้าระวังและป้องกันน้ำท่วม เหตุหลายพื้นที่ ยังมีฝนต่อเนื่อง
วันพุธที่ 27 ตุลาคม 2564
ปลัด สธ. กําชับสถานบริการสาธารณสุข 37 จังหวัดเฝ้าระวังและป้องกันน้ําท่วม เหตุหลายพื้นที่ ยังมีฝนต่อเนื่อง
ปลัดกระทรวงสาธารณสุข กําชับสถานบริการสาธารณสุขใน 37 จังหวัดเสี่ยงน้ําหลาก ดินถล่ม น้ําล้นอ่างและล้นตลิ่ง ตามประกาศเตือนของกองอํานวยการน้ําแห่งชาติ เฝ้าระวังประเมินสถานการณ์และป้องกันน้ําท่วม
ปลัดกระทรวงสาธารณสุข กําชับสถานบริการสาธารณสุขใน 37 จังหวัดเสี่ยงน้ําหลาก ดินถล่ม น้ําล้นอ่างและล้นตลิ่งตามประกาศเตือนของกองอํานวยการน้ําแห่งชาติ เฝ้าระวังประเมินสถานการณ์และป้องกันน้ําท่วม จัดทําแผนเผชิญเหตุหากได้รับผลกระทบ เพื่อจัดบริการทางการแพทย์ให้ผู้ป่วยได้รับการดูแลอย่างต่อเนื่อง เหตุจากยังมีฝนตกต่อเนื่องหลายพื้นที่ ส่วนพายุ "หมาเหล่า" ไม่มีผลกระทบต่อประเทศไทย
วันนี้ (27 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กองอํานวยการน้ําแห่งชาติได้ประเมินและคาดการณ์ว่า ระหว่างวันที่ 28 ตุลาคม - 3 พฤศจิกายน 2564 มีพื้นที่เสี่ยงเฝ้าระวังอุทกภัยรวม 37 จังหวัดประกอบด้วย เฝ้าระวังน้ําหลาก ดินถล่มดินถล่ม 15 จังหวัด, เฝ้าระวังภาวะเสี่ยงน้ําล้นอ่างเก็บน้ํา 22 จังหวัด และเฝ้าระวังระดับน้ําล้นตลิ่ง น้ําท่วมขังพื้นที่ลุ่มต่ํา 22 จังหวัด จึงได้กําชับให้สถานบริการสาธารณสุขทุกแห่งในพื้นที่เตือนภัยเฝ้าระวังและประเมินสถานการณ์ ทั้งจากสภาพอากาศและสภาพน้ําอย่างต่อเนื่อง เพื่อเตรียมความพร้อมรับมือและป้องกันน้ําท่วมเข้าพื้นที่ สํารองยา เวชภัณฑ์ และอุปกรณ์ทางการแพทย์ รวมถึงจัดทําแผนเผชิญเหตุหากน้ําท่วมกระทบต่อการให้บริการ เพื่อจัดบริการทางการแพทย์ให้สามารถดูแลผู้ป่วยได้อย่างต่อเนื่อง
สําหรับสถานการณ์น้ําท่วมจากพายุเตี้ยนหมู่ คมปาซุ ร่องมรสุมพาดผ่าน และน้ําล้นตลิ่ง ปัจจุบันเหลือ 16 จังหวัด มีผู้บาดเจ็บ 297 ราย เสียชีวิต 79 ราย เปิดศูนย์พักพิงเพิ่มเติม 2 แห่งที่ จ.นครราชสีมา รวมมีศูนย์พักพิง 117 แห่ง มีผู้รับบริการ 6,353 ราย สถานบริการสาธารณสุขได้รับผลกระทบ 175 แห่ง ส่วนใหญ่เปิดให้บริการตามปกติ มีเปิดบริการบางส่วน 17 แห่ง และปิดบริการ 10 แห่ง โดยปรับระบบบริการให้ดูแลผู้ป่วยได้อย่างต่อเนื่องแล้ว ส่วนทีมปฏิบัติการด้านการแพทย์ 426 ทีม ออกให้บริการประชาชนและผู้ประสบอุทกภัยรวม 516,991 ราย ประกอบด้วย เยี่ยมบ้าน 133,249 ราย แจกยาชุดเหลือผู้ประสบภัย 122,527 ราย ให้สุขศึกษา 92,769 ราย และบริการตรวจรักษา 102,691 ราย มีการประเมินสุขภาพจิต 65,675 ราย อยู่ในภาวะปกติ 65,214 ราย เครียดระดับมาก 422 ราย เสี่ยงภาวะซึมเศร้า 35 รายและเสี่ยงต่อการฆ่าตัวตาย 4 ราย ทั้งหมดได้รับการดูแลแล้วตามระบบ
"รายงานสภาพอากาศ ระบุว่าภาคใต้ยังคงมีฝนฟ้าคะนองเกิดขึ้นในระยะนี้ ขณะที่หย่อมความกดอากาศต่ํากําลังแรงบริเวณทะเลจีนใต้ ขึ้นฝั่งประเทศเวียดนามตอนล่างแล้ว คาดว่าวันนี้จะปกคลุมประเทศกัมพูชา มีแนวโน้มอ่อนกําลังลง ทําให้วันที่ 27-29 ตุลาคม ประเทศไทยตอนบนจะมีฝนเพิ่มมากขึ้น ส่วนพายุโซนร้อน "หมาเหล่า" ที่ปกคลุมมหาสมุทรแปซิฟิก ไม่มีผลกระทบต่อลักษณะอากาศประเทศไทย แต่สถานบริการสาธาณสุขจังหวัดต่างๆ ยังต้องติดตามเฝ้าระวังและประเมินสถานการณ์อย่างต่อเนื่อง" นายแพทย์เกียรติภูมิกล่าว
************************************* 27 ตุลาคม 2564
รัฐบาลไทย-ข่าวทำเนียบรัฐบาล-ครม. อนุมัติลงนามร่าง MOU "อาเซียนกับองค์การเพื่อความร่วมมือทางเศรษฐกิจและการพัฒนา" หนุนส่งเสริมความร่วมมือ 36 สาขา
วันจันทร์ที่ 31 มกราคม 2565
ครม. อนุมัติลงนามร่าง MOU "อาเซียนกับองค์การเพื่อความร่วมมือทางเศรษฐกิจและการพัฒนา" หนุนส่งเสริมความร่วมมือ 36 สาขา
.....
ที่ประชุม ครม. (24 ม.ค. 65) อนุมัติให้มีการลงนามในร่างบันทึกความเข้าใจ (MOU) ระหว่างสมาคมประชาชาติแห่งเอเชียตะวันออกเฉียงใต้ (ASEAN) กับองค์การเพื่อความร่วมมือทางเศรษฐกิจและการพัฒนา (OECD)
.
ร่างบันทึกความเข้าใจฉบับนี้ จะเป็นกรอบในการเสริมสร้างและพัฒนาความร่วมมือระหว่างประเทศ ซึ่งไม่มีผลผูกพันทางกฎหมาย
.
มีวัตถุประสงค์เพื่อส่งเสริมความร่วมมือระหว่างอาเซียนกับ OECD และกําหนดกรอบยุทธศาสตร์เพื่อเพิ่มประสิทธิภาพการประสานงานและพัฒนาความร่วมมือในสาขาความร่วมมือด้านเศรษฐกิจและสังคม รวม 36 สาขา
.
สําหรับพิธีลงนามนั้นจะมีขึ้นในช่วงการประชุม OECD Ministerial Meeting on Southeast Asia ระหว่างวันที่ 9 - 10 ก.พ. 65 ณ กรุงโซล ประเทศเกาหลีใต้ และมีผลบังคับใช้นับจากวันที่ลงนามเป็นระยะเวลา 5 ปี
.
ประโยชน์ที่ประเทศไทยและประเทศสมาชิก ASEAN จะได้รับ คือ การเข้าถึงข้อมูล ประสบการณ์ ในการจัดทํานโยบายต่าง ๆ ของ OECD และนําข้อมูลเหล่านั้น มาใช้ประกอบกับการจัดทํานโยบายด้านเศรษฐกิจและสังคมไทยได้
.
อ่านเพิ่มเติม คลิกhttps://www.thaigov.go.th/news/contents/details/50835
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับเรื่องจากกลุ่ม ๒๔ มิถุนาประชาธิปไตย
วันพฤหัสบดีที่ 23 มิถุนายน 2565
รองปลัดกระทรวงยุติธรรม รับเรื่องจากกลุ่ม ๒๔ มิถุนาประชาธิปไตย
รองปลัดกระทรวงยุติธรรม รับเรื่องจากกลุ่ม ๒๔ มิถุนาประชาธิปไตย
ในวันพุธที่ ๒๒ มิถุนายน ๒๕๖๕ เวลา ๑๑.๐๐ น. ณ กระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รับหนังสือจาก กลุ่ม ๒๔ มิถุนาประชาธิปไตย เครือข่ายคนรุ่นใหม่นนทบุรี นําโดย นายสมยศ พฤกษาเกษมสุข เพื่อขอให้ดําเนินการในส่วนที่เกี่ยวข้องกับภารกิจของกรมราชทัณฑ์และกระทรวงยุติธรรม
รัฐบาลไทย-ข่าวทำเนียบรัฐบาล-รมช.ประภัตร หารือแผนการผลิตเมล็ดพันธุ์ข้าว เตรียมผลักดันกรอบการทำงานให้เป็นรูปธรรม ควบคุมราคากลางให้เป็นมาตรฐานทั่วประเทศ
วันจันทร์ที่ 14 มิถุนายน 2564
รมช.ประภัตร หารือแผนการผลิตเมล็ดพันธุ์ข้าว เตรียมผลักดันกรอบการทํางานให้เป็นรูปธรรม ควบคุมราคากลางให้เป็นมาตรฐานทั่วประเทศ
รมช.ประภัตร หารือแผนการผลิตเมล็ดพันธุ์ข้าว เตรียมผลักดันกรอบการทํางานให้เป็นรูปธรรม ควบคุมราคากลางให้เป็นมาตรฐานทั่วประเทศ
(วันจันทร์ที่14 มิ.ย. 64) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานการประชุมหารือการวางแผนผลิตเมล็ดพันธุ์ข้าว ปี2564/2565 ณ ห้องประชุมรวงข้าว อาคารกรมการข้าว และผ่านระบบประชุมออนไลน์ (Zoom Meetings) โดยมีนายอาชว์ชัยชาญ เลี้ยงประยูร อธิบดีกรมการข้าว นายระพีภัทร์ จันทรศรีวงศ์รองปลัดกระทรวงเกษตรและสหกรณ์ นางสาวนนทิชา วรรณสว่าง นายณัฏฐกิตติ์ ของทิพย์ รองอธิบดีกรมการข้าว สมาคมชาวนาและเกษตรกรไทย ศูนย์ข้าวชุมชน ผู้ผลิตเมล็ดพันธุ์ อาทิ สมาคมรวบรวมและจําหน่ายเมล็ดพันธุ์ สมาคม ผู้ส่งออกข้าวไทย สมาคมโรงสีข้าวไทยและตัวแทนภาคเกษตรกรเข้าร่วม
สําหรับ แผนการปลูกข้าวของกรมการข้าวนั้น ได้ประกาศไปทั้งสิ้น จํานวน 60 ล้านไร่ โดยตามหลักแล้ว ต้องใช้เมล็ดพันธุ์ 15 กิโลกรัมต่อ 1 ไร่ รวมใช้เมล็ดพันธุ์ 900,000 ตันโดยประมาณ มีกระบวนการผลิตเมล็ดพันธุ์ที่สําคัญ แบ่งเป็น 5 ชนิด 1.ข้าวหอมมะลิ ตามแผนจะมีการผลักดันให้มีการเพาะปลูก 27 ล้านไร่ ใช้เมล็ดพันธุ์ 450,000 ตัน 2.ข้าวหอมไทย ตามแผนจะผลักดันให้มีการเพาะปลูกทั้งสิ้น 1.6 ล้านไร่ ใช้เมล็ดพันธุ์ 24,000 ตัน 3.ข้าวขาวชนิดพื้นนุ่ม ตามแผนจะมีการผลักดันให้เพาะปลูก 2 ล้านไร่ ใช้เมล็ดพันธุ์ 30,000 ตัน 4.ข้าวขาวชนิดพื้นแข็ง ตามแผนจะมีการผลักดันให้เพาะปลูก 17 ล้านไร่ ใช้เมล็ดพันธุ์ 205,000 ตัน 5.ข้าวเหนียว ตามแผนจะมีการผลักดันให้เพาะปลูก 17 ล้านไร่ ใช้เมล็ดพันธุ์ 205,000 ตัน
ทั้งนี้ กรมการข้าวจําเป็นต้องจัดหาเมล็ดพันธุ์ให้เกษตรกร จํานวนทั้งสิ้นกว่า 500,000 ตัน โดยแบ่งเป็น กรมการข้าวผลิตได้ในปี 2565 ประมาณ 100,000 ตัน ศูนย์ข้าวชุมชนมีกําลังการผลิตได้ 110,000 ตัน สหกรณ์ต่างๆ มีกําลังการผลิตได้ รวม 30,000 ตัน ทําให้สมาคมพ่อค้า ผู้ผลิตและรวบรวมเมล็ดพันธุ์ ต้องหาเพิ่มเติมอีก 260,000 ตัน
"สําหรับแผนการผลิตเมล็ดพันธุ์ข้าวนั้น ตอนนี้เป็นเรื่องหลักที่ต้องใช้ความร่วมมือจากทุกภาคส่วน ให้เข้ามา มีส่วนร่วมในการวางแผน เพื่อให้เกิดเป็นกรอบการทํางานที่ชัดเจน ซึ่งตามโครงสร้างนั้น กองวิจัยและพัฒนาข้าว กรมการข้าวจะเป็นผู้ผลิตเมล็ดพันธุ์ชั้นพันธุ์คัด และเมล็ดพันธุ์ชั้นพันธุ์หลัก โดยมีอัตราส่วนการผลิตอยู่ที่ 1 ต่อ 10 และจะนําเมล็ดพันธุ์ชั้นพันธุ์หลักส่งมอบให้กองเมล็ดพันธุ์ กรมการข้าว นําไปผลิตเป็นเมล็ดพันธุ์ชั้นพันธุ์ขยาย โดยมีอัตราส่วนการผลิตอยู่ที่ 1 ต่อ 40 หลังจากนั้นศูนย์ข้าวชุมชน สหกรณ์ต่างๆ และสมาคมพ่อค้า ผู้ผลิตและรวบรวมเมล็ดพันธุ์ จะมารับเมล็ดพันธุ์ชั้นพันธุ์ขยายไปทําการผลิตเป็นเมล็ดพันธุ์ชั้นพันธุ์จําหน่ายต่อไป โดยตนเตรียมหารือหน่วยงานที่เกี่ยวข้อง เพื่อออกระเบียบบังคับอย่างชัดเจน ในเรื่องของเมล็ดพันธุ์ตั้งแต่ต้นน้ํา กลางน้ํา ปลายน้ํา โดยผู้ที่ทําเมล็ดพันธุ์ชั้นพันธุ์จําหน่ายนั้น จะต้องแสดงหลักฐานว่าได้รับเมล็ดพันธุ์ชั้นพันธุ์ขยายจากกรมการข้าวให้ชัดเจน เพื่อให้สามารถตรวจสอบย้อนหลังได้ เมื่อเกิดความเสียหายจากเมล็ดพันธุ์ในบรรจุภัณฑ์ จะได้มีผู้รับผิดชอบอย่างชัดเจน รวมถึงสามารถควบคุมราคากลาง ให้เป็นมาตรฐานทั่วประเทศ" รมช.ประภัตร กล่าว
รัฐบาลไทย-ข่าวทำเนียบรัฐบาล-นายกฯ ขอบคุณและยินดีที่รัฐบาลสหราชอาณาจักรที่จะส่งมอบวัคซีนโควิด-19 ให้ไทย เพื่อเร่งฉีดวัคซีนให้ประชาชนอย่างทั่วถึงครอบคลุม
วันพฤหัสบดีที่ 29 กรกฎาคม 2564
นายกฯ ขอบคุณและยินดีที่รัฐบาลสหราชอาณาจักรที่จะส่งมอบวัคซีนโควิด-19 ให้ไทย เพื่อเร่งฉีดวัคซีนให้ประชาชนอย่างทั่วถึงครอบคลุม
นายกฯ ขอบคุณและยินดีที่รัฐบาลสหราชอาณาจักรที่จะส่งมอบวัคซีนโควิด-19 ให้ไทย เพื่อเร่งฉีดวัคซีนให้ประชาชนอย่างทั่วถึงครอบคลุม
วันนี้ (29 กรกฎาคม 2564) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณมิตรไมตรีที่รัฐบาลสหราชอาณาจักรประกาศว่าจะส่งมอบวัคซีนป้องกันโรคโควิด-19 ของบริษัท AstraZeneca จํานวน 415,040 โดสให้แก่ประเทศไทยในช่วงต้นเดือนสิงหาคม 2564 ซึ่งจะเป็นส่วนช่วยสนับสนุนมาตรการควบคุมการแพร่ระบาดของโรค โดยรัฐบาลไทยจะดําเนินการตามแผนกระจายวัคซีนเพื่อสร้างความปลอดภัยให้กับประชาชน บรรเทาสถานการณ์การแพร่ระบาดของโรค และนําไปสู่การฟื้นฟูเศรษฐกิจของประเทศโดยเร็วที่สุด
การมอบวัคซีนจากสหราชอาณาจักร สะท้อนถึงความสัมพันธ์หุ้นส่วนยุทธศาสตร์ที่แน่นแฟ้นระหว่างไทย-สหราชอาณาจักร ตลอดจนสะท้อนบทบาทของสหราชอาณาจักรในฐานะมิตรประเทศที่มีความร่วมมือกับไทยในหลายมิติมายาวนาน โดยเฉพาะในด้านสาธารณสุข ที่ไทยและสหราชอาณาจักรมีความร่วมมือมาอย่างใกล้ชิดและครอบคลุมหลากหลายด้าน
โฆษกรัฐบาลกล่าวว่า นายกรัฐมนตรีได้สั่งการหน่วยงานที่เกี่ยวข้องของไทย อันได้แก่ กระทรวงการต่างประเทศ และกระทรวงสาธารณสุข เร่งดําเนินตามขั้นตอนต่อไป พร้อมประสานกับหน่วยงานที่เกี่ยวข้องของสหราชอาณาจักร เพื่อให้การรับมอบวัคซีนเป็นไปอย่างเรียบร้อยและรวดเร็วที่สุด รวมทั้งให้เตรียมแนวทางพร้อมดําเนินการบริหารจัดการวัคซีนโควิด-19 ทันทีเมื่อได้รับวัคซีน
ทั้งนี้ รัฐบาลไทยขอขอบคุณความสนับสนุน และความร่วมมือจากรัฐบาลสหราชอาณาจักร และสถานเอกอัครราชทูตสหราชอาณาจักรประจําประเทศไทย ที่มีให้กับประเทศไทยมาอย่างต่อเนื่อง ยาวนาน นายอนุชาฯ กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เกาะติดสถานการณ์ด่านนำเข้าทางบกของจีนรับมือฤดูกาลผลไม้ไทยปี 2565
วันศุกร์ที่ 25 มีนาคม 2565
กระทรวงเกษตรฯ เกาะติดสถานการณ์ด่านนําเข้าทางบกของจีนรับมือฤดูกาลผลไม้ไทยปี 2565
กระทรวงเกษตรฯ เกาะติดสถานการณ์ด่านนําเข้าทางบกของจีนรับมือฤดูกาลผลไม้ไทยปี 2565
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า จากสถานการณ์การแพร่ระบาดของเชื้อไวรัสโคโรน่า (Covid-19) สินค้าเกษตรที่ส่งออกไปยังประเทศจีนต้องมีความปลอดภัยและมั่นใจได้ว่าปลอดจากการปนเปื้อนของเชื้อโควิด ซึ่งประเทศจีนเป็นตลาดสินค้าเกษตรที่สําคัญของไทย ปัจจุบันสถานการณ์การแพร่ระบาดโควิดในจีนยังคงเพิ่มขึ้นอย่างต่อเนื่อง ส่งผลให้จีนใช้มาตรการ Zero Covid อย่างจริงจัง โดยควบคุมทั้งคนและการขนส่งสินค้าอย่างเข้มงวด ออกมาตรการระดับชาติและระดับท้องถิ่นที่แตกต่างกันไปตามความเสี่ยงของแต่ละพื้นที่ ซึ่งผลไม้นําเข้าจะต้องถูกตรวจสอบอย่างรัดกุมและต้องได้รับใบรับรอง 3 ชนิด จากหน่วยงานที่เกี่ยวข้องของจีนจึงจะสามารถวางจําหน่ายในตลาดจีนได้ ได้แก่ ใบรับรองผ่านการตรวจสอบกักกัน ใบรับรองผลการตรวจโควิด และใบรับรองการผ่านการฆ่าเชื้อ
อย่างไรก็ตาม กระทรวงเกษตรและสหกรณ์ได้มอบหมายให้สํานักงานที่ปรึกษาการเกษตรต่างประเทศ ประจํากรุงปักกิ่ง ฝ่ายเกษตร ประจําสถานกงสุลใหญ่ ณ นครกว่างโจว ฝ่ายเกษตร ประจําสถานกงสุลใหญ่ ณ นครเซี่ยงไฮ้ สํานักการเกษตรต่างประเทศ และหน่วยงานในสังกัดกระทรวงเกษตรและสหกรณ์ บูรณาการในการติดตามและประสานงานกันอย่างใกล้ชิด นอกจากนี้ ฝ่ายเกษตรฯ กว่างโจว ยังได้จัดทําระบบติดตามสถานการณ์ด่านนําเข้าทางบกของจีน (LandPort-Alert) และสถานการณ์ด่านต่างๆ เพื่อให้หน่วยงานที่เกี่ยวข้องและผู้ประกอบการสามารถติดตามสถานการณ์ได้อย่างทันท่วงที
ทั้งนี้ ผู้ที่สนใจสามารถเข้าถึงข้อมูลรายงานสถานการณ์ต่าง ๆ ของจีน ได้ที่เว็บไซต์ฝ่ายเกษตรฯ กว่างโจว https://www.opsmoac.go.th/guangzhou-home หรือเข้าระบบ LandPort-Alert ผ่านลิงค์ https://landport-alert.opsmoac.go.th/ ผ่านอุปกรณ์สื่อสารทุกชนิด เพื่อเข้าถึงสถานการณ์ด่านนําเข้าผลไม้ไทยทางบกของจีน
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมธนาคารออมสินสนับสนุนเพจเฟซบุ๊กออนไลน์ปล่อยเงินกู้นอกระบบ และข่าวปลอมอนุญาตใบทะเบียนพาณิชย์ ให้ศูนย์เงินกู้ นอกระบบ จำกัด ประกอบธุรกิจเงินกู้ออนไลน์
วันอาทิตย์ที่ 5 กันยายน 2564
โฆษกดีอีเอสเตือนอย่าหลงเชื่อข่าวปลอมธนาคารออมสินสนับสนุนเพจเฟซบุ๊กออนไลน์ปล่อยเงินกู้นอกระบบ และข่าวปลอมอนุญาตใบทะเบียนพาณิชย์ ให้ศูนย์เงินกู้ นอกระบบ จํากัด ประกอบธุรกิจเงินกู้ออนไลน์
โฆษกดีอีเอสเตือนอย่าหลงเชื่อข่าวปลอมธนาคารออมสินสนับสนุนเพจเฟซบุ๊กออนไลน์ปล่อยเงินกู้นอกระบบ และข่าวปลอมอนุญาตใบทะเบียนพาณิชย์ ให้ศูนย์เงินกู้ นอกระบบ จํากัด ประกอบธุรกิจเงินกู้ออนไลน์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ภาพและข้อความที่ใช้เป็นสื่อโฆษณาเงินกู้นอกระบบในสื่อโซเชียลได้แก่เพจออมทรัพย์ออนไลน์,สินเชื่อไว,สินเชื่อเงินไว, SCV 44-44,กู้เงินด่วน,สินเชื่อไทย, TMPผ่อนสบาย,เงินกู้เพิ่มทุนหรือเงินกู้ทันใจ, For You,เยียวยาหรือเงินกู้ด่วนทันใจ, Thailoanเงินกู้ด่วน,เงินกู้ปลอดภัยได้นําโลโก้ธนาคารออมสินไปร่วมเป็นผู้สนับสนุนเงินกู้นอกระบบนั้นทางศูนย์ต่อต้านข่าวปลอมได้ตรวจสอบข้อเท็จจริงกับทีมงานฝ่ายสื่อสารองค์กรธนาคารออมสินกระทรวงการคลังได้ตรวจสอบรายละเอียดแล้วพบว่าข้อมูลดังกล่าวเป็นข้อมูลเท็จเพจทุกเพจข้างต้นได้แอบอ้างนําโลโก้ธนาคารออมสินไปใช้ในการโฆษณาสนับสนุนเงินกู้นอกระบบโดยไม่ได้รับอนุญาตการกระทําดังกล่าวเป็นการจงใจสื่อสารให้ประชาชนเข้าใจว่าธนาคารออมสินให้การสนับสนุนเงินกู้นอกระบบเป็นการละเมิดต่อธนาคารซึ่งจะได้ดําเนินการทางกฎหมายต่อไปธนาคารขอเรียนว่าธนาคารไม่ได้มีส่วนเกี่ยวข้องและไม่ได้มีส่วนร่วมในการดําเนินการตามโฆษณาดังที่ปรากฎในสื่อโซเชียลต่างๆแต่อย่างใดทั้งสิ้น
นอกจากนี้ยังมีข่าวปลอมการแชร์รูปใบอนุญาตจากกรมพัฒนาธุรกิจการค้าที่ออกใบอนุญาตทะเบียนพาณิชย์ให้กับศูนย์เงินกู้นอกระบบจํากัดประกอบธุรกิจเงินกู้ออนไลน์นั้นโดยทางกรมพัฒนาธุรกิจการค้ากระทรวงพาณิชย์ได้ตรวจสอบและชี้แจงว่าเอกสารดังกล่าวเป็นของปลอมที่มีการปลอมแปลงขึ้นมาเนื่องจากฟอนต์หรือรูปแบบของตัวเอกสารผิดจากรูปแบบตามมาตราฐานอีกทั้งตัวเอกสารจริงจะมีคิวอาร์โค้ดโดยเฉพาะของทางหน่วยงานอยู่ในตัวเอกสารด้วยรวมทั้งแหล่งที่มาของคําขอขัดแย้งกันกับสถานที่ๆได้แจ้งไว้สังเกตได้จากเอกสารดังกล่าวระบุว่าได้รับการอนุญาตจากชลบุรีแต่ตัวเลขคําขอนั้นเป็นจังหวัดปทุมธานีซึ่งตามหลักแล้วไม่สามารถเป็นไปได้
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆอีกทั้งขอให้ใช้ความระมัดระวังพิจารณาและตรวจสอบข้อมูลที่ถูกต้องจากหน่วยงานที่เกี่ยวข้องก่อนทุกครั้งนอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
รัฐบาลไทย-ข่าวทำเนียบรัฐบาล-นายกฯ กำชับเจ้าหน้าที่บังคับใช้กฎหมายเคร่งครัดลดอุบัติเหตุ หวังสงกรานต์เป็นเทศกาลแห่งความสุขและปลอดภัย
วันอังคารที่ 12 เมษายน 2565
นายกฯ กําชับเจ้าหน้าที่บังคับใช้กฎหมายเคร่งครัดลดอุบัติเหตุ หวังสงกรานต์เป็นเทศกาลแห่งความสุขและปลอดภัย
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงการเดินทางในช่วงเทศกาลสงกรานต์ ซึ่งคาดว่าประชาชนจะเริ่มทยอยออกเดินทางกลับภูมิลําเนามากที่สุดในวันพรุ่งนี้ (12 เม.ย.) จึงกําชับเจ้าหน้าที่ตํารวจ ทุกหน่วยงานที่เกี่ยวข้อง กวดขันวินัยการจราจรทุกรูปแบบ เปิดช่องทางพิเศษเป็นระยะ ๆ เพื่อเร่งระบายปริมาณรถที่หนาแน่นในบางช่วง
.
รวมถึงกําชับให้ผู้ขับขี่รถโดยสารสาธารณะ ต้องผ่านการตรวจวัดแอลกอฮอล์และสารเสพติด เพื่อป้องกันอุบัติเหตุ และมีส่วนช่วยร่วมกันรับผิดชอบต่อชีวิตผู้โดยสารเดินทางกลับบ้านอย่างปลอดภัย พร้อมขอบคุณและให้กําลังใจเจ้าหน้าที่ผู้ปฏิบัติงานทุกคน
.
ขณะเดียวกันขอทุกคนร่วมกันเฝ้าระวังการแพร่ระบาดในช่วงวันหยุดยาวนี้ และปฏิบัติตามมาตรการป้องกันตัวเอง Universal Prevention สูงสุด ทุกพื้นที่ที่มีการจัดกิจกรรมสงกรานต์ต้องปฏิบัติตามมาตรการ Covid Free Setting อย่างเข้มข้น ทั้งนี้ ได้มอบหมายกระทรวงสาธารณสุขให้เตรียมประเมินสถานการณ์โดยหวังว่า หลังเทศกาลยอดผู้ป่วยอยู่ในเกณฑ์ที่สามารถควบคุมได้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.เห็นชอบโครงการเที่ยวด้วยกัน กรอบวงเงิน 9,000 ล้านบาท พร้อมปรับปรุงรายละเอียดโครงการทัวร์เที่ยวไทยให้สอดเหมาะสมกับสถานการณ์โควิด-19
วันจันทร์ที่ 24 มกราคม 2565
ครม.เห็นชอบโครงการเที่ยวด้วยกัน กรอบวงเงิน 9,000 ล้านบาท พร้อมปรับปรุงรายละเอียดโครงการทัวร์เที่ยวไทยให้สอดเหมาะสมกับสถานการณ์โควิด-19
ครม.เห็นชอบโครงการเที่ยวด้วยกัน กรอบวงเงิน 9,000 ล้านบาท พร้อมปรับปรุงรายละเอียดโครงการทัวร์เที่ยวไทยให้สอดเหมาะสมกับสถานการณ์โควิด-19
วันนี้ (24 ม.ค. 65) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 24 ม.ค. 2565 ได้อนุมัติโครงการเราเที่ยวด้วยกัน กรอบวงเงิน 9,000 ล้านบาท โดยใช้จ่ายเงินกู้ตาม พ.ร.ก. เงินกู้ฯ เพิ่มเติม พ.ศ. 2564 โดยให้มีระยะเวลาดําเนินโครงการ จากเดิมตั้งแต่เดือน ก.พ. – มิ.ย. 2565 เป็นตั้งแต่เดือน ก.พ. – ก.ค. 2565
สําหรับการดําเนินโครงการนั้น รัฐจะสนับสนุนค่าโรงแรมที่พัก คนละไม่เกิน 10 ห้อง ร้อยละ 40 ไม่เกิน 3,000 บาทต่อห้องต่อคืน จํานวน 2 ล้านสิทธิ แต่ครั้งนี้ ได้ปรับลดสิทธิสําหรับบัตรค่าโดยสารเครื่องบินลงเหลือ 6 แสนสิทธิ เนื่องจากการดําเนินโครงการในระยะที่ผ่านมาในส่วนของบัตรโดยสาร ปรากฎว่าผู้ร่วมโครงการไม่ได้มีการใช้สิทธิเต็มสิทธิที่ให้อยู่แล้ว
น.ส.ไตรศุลี กล่าวว่า มาตรการที่ได้รับอนุมัติครั้งนี้จะเป็นการสนับสนุนภาคการท่องเที่ยวให้ประชาชนมีเกิดการใช้จ่ายเพื่อการท่องเที่ยวช่วยเหลือและเยียวยาผู้ประกอบการภายในประเทศที่ได้รับผลกระทบจากการแพร่ระบาดของโรคโควิด- 19 และมาตรการป้องกันการแพร่ระบาดของโรคโควิด-19 ของรัฐบาล
พร้อมกันนี้ ครม. ยังมอบหมายให้การท่องเที่ยวแห่งประเทศไทย (ททท.) พิจารณากําหนดมาตรการเพิ่มเติมในการกํากับและติดตาม การดําเนินโครงการ เพื่อป้องกันการแสวงหา ประโยชน์จากการดําเนินโครงการโดยมิชอบ ทั้งในส่วนของผู้ประกอบการและนักท่องเที่ยว อย่างเคร่งครัด ซึ่งจะช่วยให้การดําเนินโครงการ เป็นไปอย่างรอบคอบ โปร่งใส และสามารถ ตรวจสอบได้ต่อไป
น.ส.ไตรศุลี กล่าวว่า ครม. ยังได้เห็นชอบให้ ททท. เปลี่ยนแปลงรายละเอียดที่เป็นสาระสําคัญของโครงการทัวร์เที่ยวไทย โดยปรับลดจํานวนสิทธิโครงการ จากเดิม 1 ล้านสิทธิ เป็น 2 แสนสิทธิ ทําให้กรอบวงเงินดําเนินโครงการลดลงจาก 5,000 ล้านบาท เป็น 1,000 ล้านบาท
ทั้งนี้ เนื่องจากสถานการณ์การแพร่ระบาดของโรคโควิด-19 ที่ยังไม่เอื้ออํานวยให้มีการเดินทางเป็นหมู่คณะ และขยายระยะเวลาดําเนินโครงการ จากเดิมที่สิ้นสุดเดือนก.พ. 2565 เป็นสิ้นสุดเดือนพ.ค. 2565 พร้อมกับมอบหมายให้ ททท. กําหนดแนวทางในการบริหารจัดการเพื่อควบคุมและป้องกันการแพร่ระบาดที่อาจเกิดขึ้นจากการเดินทางท่องเที่ยวภายใต้โครงการฯ โดยเคร่งครัดด้วย
รัฐบาลไทย-ข่าวทำเนียบรัฐบาล-ออมสินจัดโปรแรงร่วม Thailand Smart Money ขอนแก่น กระตุ้นเศรษฐกิจภาคอีสาน
วันพฤหัสบดีที่ 18 พฤศจิกายน 2564
ออมสินจัดโปรแรงร่วม Thailand Smart Money ขอนแก่น กระตุ้นเศรษฐกิจภาคอีสาน
ออมสินจัดโปรแรงร่วม Thailand Smart Money ขอนแก่น กระตุ้นเศรษฐกิจภาคอีสาน เงินฝากเผื่อเรียกพิเศษดอกเบี้ยสูงสุด 10.80% ต่อปี เทียบเท่าฝากประจํา 3.00% ต่อปี ดอกเบี้ยบ้านปีแรก 0.250% สินเชื่อ SMEs ดอกเบี้ยต่ําสุด 2 ปีแรก 2.99%
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารได้เข้าร่วมงาน Thailand Smart Money ขอนแก่น ครั้งที่ 8 ที่เซ็นทรัลพลาซา ขอนแก่น ระหว่างวันที่ 19-21 พฤศจิกายน 2564 อีกหนึ่งงานสําคัญที่จะกระตุ้นเศรษฐกิจ และช่วยเหลือให้พี่น้องประชาชนได้เข้าถึงแหล่งเงินกู้ในระบบด้วยอัตราดอกเบี้ยที่เป็นธรรมได้อย่างทั่วถึง รวมถึงมีอัตราดอกเบี้ยจูงใจเพื่อคนฝากเงิน สําหรับ Thailand Smart Money ขอนแก่นปีนี้ โปรโมชันไฮไลท์เงินฝาก คือ เงินฝากเผื่อเรียกพิเศษ 108 ดอกเบี้ยแบบ Step up สูงสุด 10.80% ต่อปี หรืออัตราดอกเบี้ยเฉลี่ยเท่ากับ 2.55% ต่อปี เทียบเท่าเงินฝากประจํา 3.00% ต่อปี และ สลากออมสินพิเศษ 2 ปี (แบบมีใบสลาก) ได้ร่วมลุ้นเงินรางวัลพิเศษ 1 ล้านบาท จํานวน 20 รางวัล ซึ่งออกรางวัลพิเศษนี้ 2 ครั้ง ในวันที่ 1 ธ.ค.64 จํานวน 10 รางวัล และ วันที่ 30 ธ.ค.64 อีก 10 รางวัล นอกเหนือจากการลุ้นรางวัลสลากปกติรวม 24 ครั้ง รางวัลที่ 1 เป็นเงิน 5,000,000 บาท โดยดอกเบี้ยและเงินรางวัลจะได้รับการยกเว้นภาษี
ส่วนโปรโมชันไฮไลท์ในด้านสินเชื่อประกอบด้วย สินเชื่อเคหะดอกเบี้ยพิเศษ ปีแรก 0.250% ต่อปี เฉลี่ย 3 ปี เท่ากับ 2.250% ต่อปี สินเชื่อ GSB Smooth BIZ เพื่อเป็นเงินทุนหมุนเวียนหรือลงทุนในธุรกิจอัตราดอกเบี้ยต่ําสุด 2 ปีแรก 2.99% ต่อปี ระยะเวลาผ่อนชําระนานสูงสุด 10 ปี วงเงินกู้สูงสุดถึง 20 ล้านบาท พร้อมด้วยสินเชื่อเพื่อเป็นทุนประกอบอาชีพ โดยเฉพาะสําหรับผู้ที่ได้รับผลกระทบจากโควิด-19 ได้แก่ สินเชื่อโครงการธนาคารประชาชน สินเชื่อ SMEs สําหรับภาคการท่องเที่ยว และโครงการสินเชื่อ SMEs มีที่มีเงิน สําหรับธุรกิจ Small SMEs รวมถึง สินเชื่อจํานําทะเบียนรถยนต์/รถจักรยานยนต์ ที่นําเงินไปใช้จ่ายหมุนเวียนหรือเสริมสภาพคล่องในยามฉุกเฉิน
ธนาคารออมสิน จึงขอเชิญชวนลูกค้าและประชาชนผู้สนใจ ทั้งในจังหวัดขอนแก่นและพื้นที่ใกล้เคียงเยี่ยมชมงาน Thailand Smart Money ขอนแก่น และใช้บริการทางการเงินต่าง ๆ ที่บูธธนาคารออมสิน ด้วยโปรโมชันน่าสนใจส่งท้ายปี โดยทุกธุรกรรมและกิจกรรมต่าง ๆ มีของที่ระลึกและรางวัลพิเศษสุดเฉพาะลูกค้าในงานเท่านั้น
https://www.gsb.or.th/news/gsbpr65-2/
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เข้าร่วมประชุมคณะกรรมการ นโยบายการรักษาผลประโยชน์ของชาติทางทะเล ครั้งที่ 1/2564
วันอังคารที่ 14 กันยายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เข้าร่วมประชุมคณะกรรมการ นโยบายการรักษาผลประโยชน์ของชาติทางทะเล ครั้งที่ 1/2564
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้รับมอบหมายจากนายศักดิ์สยาม ชิดชอบ รัฐมนตรีว่าการกระทรวงคมนาคม เข้าร่วมประชุมคณะกรรมการนโยบายการรักษาผลประโยชน์ของชาติทางทะเล (นปท.) ครั้งที่ 1/2564 ผ่านการประชุมทางไกลระบบ Zoom โดยมี พลเอกประวิตร วงษ์สุวรรณ รองนายกรัฐมนตรี เป็นประธาน เมื่อวันที่ 13 กันยายน 2564 โดยที่ประชุมได้รับทราบสถานะ Flagship จํานวน 5 โครงการที่สําคัญของกระทรวงคมนาคมดังนี้
1. โครงการศึกษาวิเคราะห์การให้เอกชนร่วมทุนการพัฒนาท่าเทียบเรือรองรับเรือสําราญขนาดใหญ่ (Cruise Terminal) อําเภอเกาะสมุย จังหวัดสุราษฏร์ธานี
2. โครงการวางแผนแม่บทเพื่อพัฒนาท่าเรือ สํารวจออกแบบ Cruise Terminal ฝั่งอันดามัน
3. โครงการศึกษาสํารวจออกแบบท่าเรือต้นทาง (Home Port) สําหรับ Cruise Terminal อ่าวไทยตอนบน
4. โครงการปรับปรุงท่าเทียบเรือ เพื่อการท่องเที่ยวและบริหารจัดการภายในท่าเทียบเรือเพื่อความปลอดภัยที่ท่าเทียบเรือปากคลองจิหลาด จังหวัดกระบี่
5. โครงการปรับปรุงท่าเทียบเรือ เพื่อการท่องเที่ยวและบริหารจัดการภายในท่าเทียบเรือเพื่อความปลอดภัยที่ท่าเทียบเรือท้องศาลา และท่าเทียบเรือหาดริ้น อําเภอเกาะพงัน จังหวัดสุราษฏร์ธานี
กรมเจ้าท่าได้ร่วมกับศูนย์อํานวยการรักษาผลประโยชน์ของชาติทางทะเล (ศรชล.) แก้ไขปัญหาต่าง ๆ แล้วเสร็จ ดังนี้
1. ควบคุมเรือสําราญและกีฬา (เรือยอร์ช) ในช่วงการแพร่ระบาดของโรคติดเชื้อไวรัส COVID-19 ซึ่งผลการปฏิบัติงานเป็นไปด้วยความเรียบร้อย
2. สนับสนุนโครงการ Phuket Sandbox
3. บูรณาแก้ไขปัญหาการบุกรุกที่สาธารณะบริเวณอ่าวบ้านดอน จังหวัดสุราษฎร์ธานี โดยได้รื้อถอนขนํา จํานวน 465 หลัง สามารถส่งคืนพื้นที่อ่าวบ้านดอนกว่า 200,000 ไร่ ประกอบด้วย อําเภอเมืองสุราษฎร์ธานี 28,265 ไร่ อําเภอกาญจนดิษฐ์ 23,378 ไร่ อําเภอท่าฉาง 23,457 ไร่ และอําเภอไชยา 8,164 ไร่
4. แก้ไขปัญหาการใช้ร่องน้ําเดินเรือในทะเลสาบสงขลา โดยได้แก้ไขปัญหาประมงผิดกฎหมาย และหารือร่วมหลายฝ่าย รวมทั้วสํารวจเปิดร่องน้ําสัญจรเร่งด่วน 2 ครั้ง
5. แก้ไขปัญหาระหว่างประมงพื้นบ้านกับโครงการพัฒนาท่าเรืออุตสาหกรรมมาบตาพุด โดยจัดทําแนวทางแก้ไขปัญหาที่ส่งผลกระทบต่อโครงการฯ ระยะที่ 3 เกี่ยวกับการเรียกร้องการเยียวยาประมงพื้นบ้าน และนําเป็นโมเดลเพื่อเยียวยาให้กับชาวประมงต่อไป
6. การบูรณาการให้ความช่วยเหลือ กรณีเรือสันทัดสมุทรอับปาง บริเวณเกาะสมุย จังหวัดสุราษฎร์ธานี ซึ่งขณะนี้ได้ดําเนินการเก็บกู้เรียบร้อยแล้ว
ทั้งนี้ ที่ประชุมฯ ได้มีข้อสั่งการให้ดําเนินการขับเคลื่อนอย่างรอบคอบ โดยให้เป็นไปตามแผนความมั่นคงแห่งชาติทางทะเลอย่างเคร่งครัดต่อไป
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม จัดประชุมคณะกรรมการกำกับและบริหารจัดการระบบขนส่งทางราง ครั้งที่ 1
วันศุกร์ที่ 2 กรกฎาคม 2564
กรมการขนส่งทางราง กระทรวงคมนาคม จัดประชุมคณะกรรมการกํากับและบริหารจัดการระบบขนส่งทางราง ครั้งที่ 1
เพื่อร่วมกันพิจารณาข้อมูลสําหรับการกําหนดชื่อสถานีรถไฟฟ้าให้เป็นไปตามหลักสากล
นายกิตติพันธ์ ปานจันทร์ อธิบดีกรมการขนส่งทางราง (ขร.) เปิดเผยภายหลังเป็นประธานการประชุมคณะกรรมการกํากับและบริหารจัดการระบบขนส่งทางราง ครั้งที่ 1 เพื่อร่วมกันพิจารณาข้อมูลการให้บริการรถไฟฟ้าแต่ละโครงการที่แตกต่างกัน โดยมีผู้แทนจาก ขร. และหน่วยงานภาครัฐ ภาคเอกชน ที่เกี่ยวกับระบบรถไฟฟ้า เข้าร่วมการประชุมผ่านสื่ออิเล็กทรอนิกส์
นายกิตติพันธ์ฯ กล่าวว่า ขร. เล็งเห็นความสําคัญในการพัฒนาคุณภาพการให้บริการเพื่อยกระดับการขนส่งทางรางให้เป็นการเดินทางที่มีประสิทธิภาพ สามารถรองรับการใช้บริการของคนทุกคนอย่างสะดวก ปลอดภัย และเท่าเทียม รวมทั้ง มีความเชื่อมต่อกับระบบการขนส่งหลากรูปแบบได้ จึงได้มีแนวคิดในการที่จะกําหนดมาตรฐาน มาตรการ การเสนอแนะแนวทาง รวมถึงการกํากับและติดตามการดําเนินงานบริหารจัดการระบบขนส่งทางราง และประสานการปฏิบัติเพื่อให้เป็นไปตามกฎหมายและมาตรฐานที่เกี่ยวข้อง
นายกิตติพันธ์ฯ กล่าวต่อว่า สําหรับการประชุมในวันนี้ เป็นการประชุมเพื่อร่วมกันพิจารณาข้อมูลการให้บริการรถไฟฟ้าแต่ละโครงการที่แตกต่างกัน ในเรื่องของการกําหนดการตั้งชื่อสถานีรถไฟฟ้าในเขตกรุงเทพฯ และปริมณฑล โดยแนวทางสําหรับการกําหนดชื่อและรหัสสถานีรถไฟฟ้าขนส่งมวลชนสาธารณะ
จากการศึกษาลักษณะเฉพาะของการตั้งชื่อสถานีขนส่งสาธารณะสากล ข้อมูลความคิดเห็นของประชาชน
และตัวแทนของผู้ประกอบการเดินรถในปัจจุบัน รวมถึงการวิเคราะห์หลักการและปัจจัยที่เหมาะสมในการตั้งชื่อ สามารถสรุปหลักการตั้งชื่อและกําหนดรหัสสถานีรถไฟฟ้าขนส่งมวลชนสาธารณะ ดังนี้
1) ง่าย ชื่อสถานีรถไฟฟ้าจะต้องเป็นชื่อที่ง่าย และสามารถจดจําได้ง่าย
2) กระชับ ชื่อสถานีรถไฟฟ้าควรเป็นชื่อที่สั้น ได้ใจความโดยชื่อภาษาไทยควรมีความยาว ไม่เกิน
5 พยางค์และชื่อภาษาอังกฤษควรใช้ตัวอักษรไม่เกิน 15 ตัวอักษร
3) มีความยั่งยืน ชื่อสถานีควรใช้ได้อย่างตลอดระยะเวลาที่สถานียังคงเปิดให้บริการอยู่
4) สามารถระบุตําแหน่งได้ชัดเจน ชื่อสถานีจะต้องเอื้อให้ผู้เดินทางสามารถระบุตําแหน่ง หรือ
บริเวณที่ตั้งของสถานีได้อย่างชัดเจน และควรมีความเกี่ยวข้องกับพื้นที่ตั้งสถานี
5) เฉพาะเจาะจง ชื่อสถานีจะต้องไม่ซ้ํากัน หรือสร้างความสับสนแก่ผู้ใช้บริการ
6) มีความเชื่อมโยงกัน ชื่อสถานีจะต้องสามารถสร้างความเชื่อมโยงไปใช้ในการวางแผน การเดินทาง
ได้ โดยเฉพาะชื่อสถานีที่เป็นสถานีเชื่อมต่อ ควรใช้ชื่อเดียวกันทั้งภาษาไทยและภาษาอังกฤษ โดยมีการระบุความแตกต่างของเส้นทางโดยรหัสสถานี
ซึ่งการกําหนดสถานีในประเทศไทย ก็จะยึดหลักการเดียวกับหลักการของสากล โดยจะมีทั้งชื่อทั้งภาษาไทยและภาษาอังกฤษ รวมทั้งคําประกาศภายในขบวนรถเพื่อแจ้งจุดเชื่อมต่อสถานี รูปแบบป้ายสัญลักษณ์ รหัสสีกําหนดเส้นทางรถไฟฟ้า ให้มีความเป็นมาตรฐานกลาง ลดความสับสนแก่ผู้ใช้บริการและเพื่อให้หน่วยงานที่อยู่ระหว่างการดําเนินการก่อสร้างโครงการรถไฟฟ้าต่างๆ สามารถดําเนินการไปได้อย่างถูกต้องเหมาะสมโดยไม่ล่าช้า รวมทั้งเป็นกรอบในการดําเนินการกรณีงานก่อสร้างโครงการรถไฟฟ้าเส้นทางอื่นในอนาคตต่อไป
รัฐบาลไทย-ข่าวทำเนียบรัฐบาล-​โฆษกรัฐบาล เผย “นายกฯ” ปลื้มคนไทยเที่ยวไทย “เราเที่ยวด้วยกัน เฟส 3” เดือนเดียวเงินสะพัดกว่า 5,000 ล้านบาท
วันอังคารที่ 23 พฤศจิกายน 2564
​โฆษกรัฐบาล เผย “นายกฯ” ปลื้มคนไทยเที่ยวไทย “เราเที่ยวด้วยกัน เฟส 3” เดือนเดียวเงินสะพัดกว่า 5,000 ล้านบาท
​โฆษกรัฐบาล เผย “นายกฯ” ปลื้มคนไทยเที่ยวไทย “เราเที่ยวด้วยกัน เฟส 3” เดือนเดียวเงินสะพัดกว่า 5,000 ล้านบาท เล็งเปิดพื้นที่นําร่องท่องเที่ยวจังหวัดสีฟ้า เฟส 2-3 เพิ่มเติมปลายปีนี้-ต้นเดือนหน้า รวม  45 จังหวัด
วันนี้ 23 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ปลื้มผลตอบรับหลังมาตรการเปิดประเทศตั้งแต่วันที่ 1 พฤศจิกายน 2564 ในพื้นที่ 17 จังหวัดสีฟ้า หรือ พื้นที่นําร่องท่องเที่ยว ได้รับการตอบรับเป็นอย่างดีจากทั้งนักท่องเที่ยวชาวต่างชาติ และนักท่องเที่ยวชาวไทย ตั้งแต่มีการเปิดให้ลงทะเบียนตั้งแต่เดือนตุลาคม มีประชาชนมั่นใจออกเดินทางท่องเที่ยวทั่วประเทศ ผ่านโครงการ “เราเที่ยวด้วยกัน เฟส 3” ทําให้มีเม็ดเงินภายในระยะเวลา 1 เดือนที่ผ่านมา เข้าสู่ระบบภาคอุตสาหกรรมท่องเที่ยวและบริการแล้วกว่า 5,186.1 ล้านบาท ยอดรวมการลงทะเบียน 909,937 คน ยอดการใช้สิทธิ์จองโรงแรมที่พัก 4,113 แห่ง คิดเป็น 1,296,872 ห้อง โดยมีมูลค่าการใช้จ่ายโรงแรม/ที่พัก รวม 4,753.9 ล้านบาท และยอดการใช้จ่ายคูปองส่วนลดในร้านอาหาร สถานที่ท่องเที่ยว ร้านสปา/นวด และอื่น ๆ รวม 435.6 ล้านบาท (ข้อมูล ณ วันที่ 20 พ.ย. 64) รวมทั้งในช่วงเทศกาลลอยกระทง อัตราการเข้าพักในช่วงวันหยุดเสาร์ - อาทิตย์ ในหลายพื้นที่ขยับเพิ่มขึ้นกว่าร้อยละ 50 โดยเฉพาะในบางจังหวัดใกล้กรุงเทพมหานคร มีอัตราการเข้าพักในช่วงวันหยุดเพิ่มขึ้นถึงร้อยละ 80 – 90
โฆษกประจําสํานักนายกรัฐมนตรี กล่าวอีกว่า มีการเดินทางเข้าสู่ประเทศไทยอย่างต่อเนื่อง โดยมีจํานวนนักท่องเที่ยวสะสมตั้งแต่วันที่ 1 – 21 พ.ย. 64 จํานวน 85,608 คน โดยเดินทางมาจากประเทศ 5 อันดับแรก ได้แก่ เยอรมนี สหรัฐอเมริกา สหราชอาณาจักร รัสเซีย และฝรั่งเศส ขณะเดียวกัน มีจํานวนผู้ยื่นขอลงทะเบียน Thailand Pass สะสมแล้วจํานวน 239,115 คน และได้รับการอนุมัติแล้ว 186,836 คน ขณะที่ ยอดผู้ติดเชื้อในประเทศไทยต่ํากว่า 7,000 ราย สะท้อนให้เห็นว่าประเทศไทยมีศักยภาพในการควบคุมโรคควบคู่ไปกับการฟื้นฟูเศรษฐกิจ สามารถสร้างความเชื่อมั่นในการเดินทางท่องเที่ยวแก่ชาวต่างชาติได้
นายธนกร กล่าวต่อไปว่า นายกรัฐมนตรีในฐานะผอ.ศบค. ยังเตรียมความพร้อมการเปิดประเทศเพิ่มเติมในจังหวัดที่พร้อม ตามแผนการเปิดประเทศอย่างปลอดภัย (Safety Entry) โดยกระทรวงสาธารณสุข ที่ผ่านมาได้มีการประชุมปฏิบัติการร่วมกับจังหวัดภาคตะวันออกเฉียงเหนือ และจะมีการประชุมร่วมกับคณะกรรมการโรคติดต่อจังหวัด สํานักงานสาธารณสุขจังหวัด แรงงานจังหวัด อุตสาหกรรมจังหวัด องค์กรปกครองส่วนท้องถิ่น อบจ. และผู้ประกอบการในพื้นที่ เพื่อหารือถึงเปอร์เซ็นต์การฉีดวัคซีนในพื้นที่ ความพร้อมในการเปิดจังหวัด ตามแผนเร่งรัดในการรองรับการเปิดประเทศอย่างปลอดภัย (Smart Entry) ซึ่งในเฟส 1 (1 – 30 พ.ย. 64) ประสบความสําเร็จในการเปิดพื้นที่นําร่องเที่ยว 17 แล้ว ต่อไปในเฟส 2 ช่วงเวลา 1 – 31 ธ.ค. 64 เตรียมแผนขยายพื้นที่นําร่องเที่ยวเพิ่มเติมอีก 16 จังหวัด รวมเป็น 33 จังหวัด และปีหน้าตั้งแต่วันที่ 1 มกราคม ยังเตรียมเปิดเพิ่มอีก 12 จังหวัด รวมเป็น 45 จังหวัด ทั้งนี้ ให้เป็นไปตามความพร้อมจังหวัดและความสมัครใจของประชาชนในพื้นที่เป็นสําคัญ /////
รัฐบาลไทย-ข่าวทำเนียบรัฐบาล-Cabinet approves COVID-19 vaccine procurement plan for 2022
วันพุธที่ 29 กันยายน 2564
Cabinet approves COVID-19 vaccine procurement plan for 2022
Cabinet approves COVID-19 vaccine procurement plan for 2022
September 28, 2021, Government Spokesperson Thanakorn Wangboonkongchana disclosed that the cabinet has made approval for Ministry of Public Health’s Department of Disease Control to proceed with the procurement of COVID-19 vaccines from AstraZeneca to be used in 2022, and approved the signing of contract between the Department of Disease Control and AstraZeneca, with the Department’s Director-General as signatory.
According to the Government Spokesperson, with the ongoing COVID-19 situation, it is the nation’s important agenda to tackle the disease spread. Acquisition of additional COVID-19 vaccines for 2022 is, therefore, necessary.
Under the plan, approx. 60 million doses of AstraZeneca vaccines will be purchased and sent to Thailand by lots. The first lot (15 million doses) will be sent in the first quarter of 2022, the second (30 million doses) in the second quarter, and the last lot (15 million doses) in the third quarter of 2022.
รัฐบาลไทย-ข่าวทำเนียบรัฐบาล-การชำระคืนเงินต้นของหนี้สาธารณะมีการกำหนดกรอบการชำระในแต่ละปีอย่างไร
วันพฤหัสบดีที่ 2 กันยายน 2564
การชําระคืนเงินต้นของหนี้สาธารณะมีการกําหนดกรอบการชําระในแต่ละปีอย่างไร
กระทู้ถามของวุฒิสภา เรื่อง การบริหารจัดการหนี้สาธารณะ
ถาม การชําระคืนเงินต้นของหนี้สาธารณะมีการกําหนดกรอบการชําระในแต่ละปีอย่างไร
ตอบ เป็นไปตาม พ.ร.บ.วินัยการเงินการคลังของรัฐ พ.ศ. 2561 และประกาศคณะกรรมการนโยบายการเงินการคลังของรัฐ
ปีงบประมาณ
ข้อกําหนด
การชําระคืนเงินต้น